# Il-Ġurnal Uffiċjali C 65A/25 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 65A |
| | |
| Edizzjoni bil-Malti | Informazzjoni u Avviżi | Volum 6425 ta' Frar 2021 |

ISSN 1977-0987

Il-Ġurnal Uffiċjali

tal-Unjoni Ewropea

C 65A

Edizzjoni bil-Malti

Informazzjoni u Avviżi

Volum 6425 ta' Frar 2021

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2021/C 65 A/01 | Ċentru tat-Traduzzjoni għall-Korpi tal-Unjoni Ewropea (Il-Lussemburgu) — Pubblikazzjoni ta’ post battal għall-funzjoni ta’ Direttur (Aġent Temporanju — Grad AD 14) — COM/2021/20056 | 1 |

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2021/C 65 A/01

Ċentru tat-Traduzzjoni għall-Korpi tal-Unjoni Ewropea (Il-Lussemburgu) — Pubblikazzjoni ta’ post battal għall-funzjoni ta’ Direttur (Aġent Temporanju — Grad AD 14) — COM/2021/20056

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 25.2.2021 | MT | Il-Ġurnal Uffiċjali tal-Unjoni Ewropea | CA 65/1 |
| --- | --- | --- | --- |

25.2.2021

MT

Il-Ġurnal Uffiċjali tal-Unjoni Ewropea

CA 65/1

---

Ċentru tat-Traduzzjoni għall-Korpi tal-Unjoni Ewropea (Il-Lussemburgu)

Pubblikazzjoni ta’ post battal għall-funzjoni ta’ Direttur

(Aġent Temporanju — Grad AD 14)

COM/2021/20056

(2021/C 65 A/01)

Aħna

Iċ-Ċentru tat-Traduzzjoni għall-Korpi tal-Unjoni Ewropea (“iċ-Ċentru”) huwa aġenzija tal-Unjoni Ewropea (UE) ibbażata fil-Lussemburgu. Ġie stabbilit fl-1994 bir-Regolament tal-Kunsill (KE) Nru 2965/94 (1) emendat bir-Regolamenti (KE) Nru 2610/95 (2) fl-1995 u (KE) Nru 1645/2003 (3) fl-2003 bil-missjoni li jipprovdi servizzi tat-traduzzjoni lill-aġenziji deċentralizzati l-oħra tal-UE. Iwettaq u jitlob imposti għal dawn is-servizzi abbażi ta’ ftehim ta’ kooperazzjoni ffirmat ma’ kull klijent. Illum il-ġurnata jittraduċi għal aktar minn 60 aġenzija tal-UE, istituzzjonijiet u korpi oħra.

It-tieni missjoni taċ-Ċentru hija li jipparteċipa b’mod attiv fil-kooperazzjoni bejn is-servizzi tat-traduzzjoni tal-UE. Din il-kooperazzjoni interistituzzjonali għandha l-objettiv li tirrazzjonalizza l-metodi ta’ ħidma, tarmonizza l-proċeduri u li b’mod ġenerali twettaq tfaddil fil-qasam tat-traduzzjoni tal-UE. Fis-snin li ġejjin, iċ-Ċentru se jkompli jimplimenta l-istrateġija ta’ trasformazzjoni diġitali tiegħu.

Bħalissa ċ-Ċentru jimpjega madwar 200 membru tal-persunal u għandu baġit annwali ta’ madwar EUR 47 miljun.

Iċ-Ċentru jistinka biex jagħti servizz ta’ kwalità għolja u biex iżomm relazzjoni b’saħħitha mal-klijenti biex b’mod effettiv jikkontribwixxi sabiex jissodisfa l-ħtiġijiet tat-traduzzjoni tal-klijenti tiegħu filwaqt li jimplimenta l-qafas strateġiku tal-UE għall-multilingwiżmu. Xogħol maċ-Ċentru jfisser li jkollok sieħeb affidabbli u uniku li joffri ammont kbir ta’ servizzi lingwistiċi li jkopru l-kombinazzjonijiet lingwistiċi kollha tal-UE.

Biex tkun taf aktar dwar iċ-Ċentru u dak li nagħmlu, jekk jogħġbok mur fuq: http://www.cdt.europa.eu

Aħna nipproponu

Id-Direttur huwa r-rappreżentant legali taċ-Ċentru u huwa responsabbli quddiem il-Bord tat-Tmexxija.

Ir-rwol u r-responsabbiltajiet tad-Direttur ser jinkludu dan li ġej:

| — | Il-ġestjoni taċ-Ċentru f’konformità mal-linji gwida u d-deċiżjonijiet tal-Bord tat-Tmexxija u l-atti legali applikabbli fis-seħħ; |
| --- | --- |

—

Il-ġestjoni taċ-Ċentru f’konformità mal-linji gwida u d-deċiżjonijiet tal-Bord tat-Tmexxija u l-atti legali applikabbli fis-seħħ;

| — | It-tfassil tal-Istrateġija u l-Programmi ta’ Ħidma taċ-Ċentru, u r-rapportar dwar l-implimentazzjoni tagħhom lill-Bord tat-Tmexxija permezz ta’ Rapporti Annwali tal-Attività u strumenti ta’ rapportar oħra; |
| --- | --- |

—

It-tfassil tal-Istrateġija u l-Programmi ta’ Ħidma taċ-Ċentru, u r-rapportar dwar l-implimentazzjoni tagħhom lill-Bord tat-Tmexxija permezz ta’ Rapporti Annwali tal-Attività u strumenti ta’ rapportar oħra;

| — | L-irfigħ tar-responsabbiltà ġenerali għall-prestazzjoni globali tal-kompiti assenjati liċ-Ċentru inkluż is-superviżjoni tal-kwalità tal-kontroll intern u tas-sistemi ta’ ġestjoni taċ-Ċentru; |
| --- | --- |

—

L-irfigħ tar-responsabbiltà ġenerali għall-prestazzjoni globali tal-kompiti assenjati liċ-Ċentru inkluż is-superviżjoni tal-kwalità tal-kontroll intern u tas-sistemi ta’ ġestjoni taċ-Ċentru;

| — | L-irfigħ tar-responsabbiltà ġenerali għall-ġestjoni tal-persunal taċ-Ċentru u t-trawwim ta’ spirtu tajjeb ta’ tim u ambjent tajjeb ta’ xogħol; |
| --- | --- |

—

L-irfigħ tar-responsabbiltà ġenerali għall-ġestjoni tal-persunal taċ-Ċentru u t-trawwim ta’ spirtu tajjeb ta’ tim u ambjent tajjeb ta’ xogħol;

| — | It-tħejjija u t-twettiq tal-baġit taċ-Ċentru u l-iżgurar li dan ikun ġestit b’mod effiċjenti u f’konformità mal-prinċipji ta’ ġestjoni finanzjarja soda; |
| --- | --- |

—

It-tħejjija u t-twettiq tal-baġit taċ-Ċentru u l-iżgurar li dan ikun ġestit b’mod effiċjenti u f’konformità mal-prinċipji ta’ ġestjoni finanzjarja soda;

| — | It-teħid tar-responsabbiltà ġenerali għall-kwistjonijiet finanzjarji taċ-Ċentru inkluż, inter alia, il-kontijiet u d-deċiżjonijiet ta’ finanzjament finali; |
| --- | --- |

—

It-teħid tar-responsabbiltà ġenerali għall-kwistjonijiet finanzjarji taċ-Ċentru inkluż, inter alia, il-kontijiet u d-deċiżjonijiet ta’ finanzjament finali;

| — | L-implimentazzjoni ta’ trasformazzjoni xprunata mit-teknoloġija taċ-Ċentru bbażata fuq l-avvanzi teknoloġiċi l-aktar reċenti fil-qasam tat-traduzzjoni; |
| --- | --- |

—

L-implimentazzjoni ta’ trasformazzjoni xprunata mit-teknoloġija taċ-Ċentru bbażata fuq l-avvanzi teknoloġiċi l-aktar reċenti fil-qasam tat-traduzzjoni;

| — | Ir-rappreżentazzjoni taċ-Ċentru fil-kuntest ta’ kooperazzjoni interistituzzjonali u internazzjonali u l-komunikazzjoni mal-pubbliku ġenerali dwar il-kwistjonijiet kollha fi ħdan il-mandat taċ-Ċentru. |
| --- | --- |

—

Ir-rappreżentazzjoni taċ-Ċentru fil-kuntest ta’ kooperazzjoni interistituzzjonali u internazzjonali u l-komunikazzjoni mal-pubbliku ġenerali dwar il-kwistjonijiet kollha fi ħdan il-mandat taċ-Ċentru.

Aħna qegħdin infittxu (kriterji tal-għażla)

Il-kandidat ideali jkun professjonist dinamiku u li jispikka li jenħtieġ li jissodisfa l-kriterji tal-għażla li ġejjin:

| (a) | Esperjenza maniġerjali, u b’mod partikolari:






  — | Kapaċità mixhuda bi prova li jiġġestixxi aġenzija kbira, kemm f’livell strateġiku kif ukoll f’livell maniġerjali operazzjonali; |
| --- | --- | --- |

(a)

Esperjenza maniġerjali, u b’mod partikolari:

—

Kapaċità mixhuda bi prova li jiġġestixxi aġenzija kbira, kemm f’livell strateġiku kif ukoll f’livell maniġerjali operazzjonali;

| — | Kapaċità eċċellenti li jmexxi u jimmotiva tim kbir f’ambjent multikulturali u multilingwi; |
| --- | --- |

—

Kapaċità eċċellenti li jmexxi u jimmotiva tim kbir f’ambjent multikulturali u multilingwi;

| — | Esperjenza prattika fil-ġestjoni baġitarja, finanzjarja u ta’ riżorsi umani f’kuntest nazzjonali, Ewropew u/jew internazzjonali; |
| --- | --- |

—

Esperjenza prattika fil-ġestjoni baġitarja, finanzjarja u ta’ riżorsi umani f’kuntest nazzjonali, Ewropew u/jew internazzjonali;

| (b) | Għarfien tekniku u esperjenza teknika, u b’mod partikolari:






  — | Kapaċità li jinteraġixxi u jinnegozja fl-ogħla livell ta’ maniġment mal-istituzzjonijiet u l-korpi tal-UE kif ukoll ma’ awtoritajiet pubbliċi; |
| --- | --- | --- |

(b)

Għarfien tekniku u esperjenza teknika, u b’mod partikolari:

—

Kapaċità li jinteraġixxi u jinnegozja fl-ogħla livell ta’ maniġment mal-istituzzjonijiet u l-korpi tal-UE kif ukoll ma’ awtoritajiet pubbliċi;

| — | Fehim sħiħ tal-istituzzjonijiet tal-UE u kif dawn joperaw u jinteraġixxu, u tal-proċeduri amministrattivi u finanzjarji tal-UE kif ukoll tal-politiki tal-UE u attivitajiet internazzjonali ta’ relevanza għall-attivitajiet taċ-Ċentru; |
| --- | --- |

—

Fehim sħiħ tal-istituzzjonijiet tal-UE u kif dawn joperaw u jinteraġixxu, u tal-proċeduri amministrattivi u finanzjarji tal-UE kif ukoll tal-politiki tal-UE u attivitajiet internazzjonali ta’ relevanza għall-attivitajiet taċ-Ċentru;

| (c) | Ħiliet ta’ komunikazzjoni/ta’ negozjar, u b’mod partikolari:






  — | Kapaċità li jikkomunika b’mod effiċjenti mal-pubbliku u jikkoopera mal-partijiet ikkonċernati (awtoritajiet Ewropej, internazzjonali, nazzjonali u lokali, organizzazzjonijiet internazzjonali, eċċ.); |
| --- | --- | --- |

(c)

Ħiliet ta’ komunikazzjoni/ta’ negozjar, u b’mod partikolari:

—

Kapaċità li jikkomunika b’mod effiċjenti mal-pubbliku u jikkoopera mal-partijiet ikkonċernati (awtoritajiet Ewropej, internazzjonali, nazzjonali u lokali, organizzazzjonijiet internazzjonali, eċċ.);

| — | Komunikazzjoni eċċellenti bil-miktub u orali u ħiliet ta’ negozjar; |
| --- | --- |

—

Komunikazzjoni eċċellenti bil-miktub u orali u ħiliet ta’ negozjar;

| — | Parti kruċjali tal-kompiti tad-Direttur hija li jirrappreżenta l-aġenzija f’fora internazzjonali u jinteraġixxi mal-partijiet ikkonċernati f’kuntest internazzjonali fejn huwa meħtieġ għarfien tajjeb mitkellem u bil-miktub tal-Ingliż jew tal-Franċiż. Sabiex ikun jista’ jibda minnufih bil-kompiti ta’ Direttur, il-kandidat li jintgħażel għandu jkollu għarfien tajjeb ta’ mill-inqas waħda minn dawn il-lingwi. |
| --- | --- |

—

Parti kruċjali tal-kompiti tad-Direttur hija li jirrappreżenta l-aġenzija f’fora internazzjonali u jinteraġixxi mal-partijiet ikkonċernati f’kuntest internazzjonali fejn huwa meħtieġ għarfien tajjeb mitkellem u bil-miktub tal-Ingliż jew tal-Franċiż. Sabiex ikun jista’ jibda minnufih bil-kompiti ta’ Direttur, il-kandidat li jintgħażel għandu jkollu għarfien tajjeb ta’ mill-inqas waħda minn dawn il-lingwi.

| (d) | Assi:






  — | Kuntatti professjonali fis-settur lingwistiku. |
| --- | --- | --- |

(d)

Assi:

—

Kuntatti professjonali fis-settur lingwistiku.

Il-kandidat magħżul għandu jkollu, jew ikun f’pożizzjoni li jikseb, ċertifikat validu ta’ approvazzjoni tas-sigurtà mingħand l-awtorità tas-sigurtà nazzjonali tiegħu. Approvazzjoni tas-sigurtà personali hija deċiżjoni amministrattiva wara proċess ta’ investigazzjoni tas-sigurtà mwettaq mill-awtorità nazzjonali kompetenti tas-sigurtà tal-individwu, skont il-liġijiet u r-regolamenti nazzjonali applikabbli tas-sigurtà, u li tiċċertifika li individwu jkun jista’ jingħata aċċess għal informazzjoni klassifikata sa livell speċifikat. (Kun af li jista’ jingħata bidu għall-proċedura meħtieġa biex tinkiseb approvazzjoni tas-sigurtà biss wara li ssir talba mill-impjegatur, u mhux mill-kandidat individwali).

Il-kandidati għandhom (rekwiżiti ta’ eliġibbiltà)

Il-kandidati ser jiġu biss ikkunsidrati għall-fażi tal-għażla abbażi tar-rekwiżiti formali li ġejjin li għandhom jiġu ssodisfati sal-iskadenza għall-applikazzjonijiet:

| — | Ċittadinanza: il-kandidati jridu jkunu ċittadini ta’ wieħed mill-Istati Membri tal-Unjoni Ewropea. |
| --- | --- |

—

Ċittadinanza: il-kandidati jridu jkunu ċittadini ta’ wieħed mill-Istati Membri tal-Unjoni Ewropea.

| — | Grad universitarju jew diploma universitarja: il-kandidati għandu jkollhom:






  — | livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew aktar; |
| --- | --- | --- |

—

Grad universitarju jew diploma universitarja: il-kandidati għandu jkollhom:

—

livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew aktar;

| — | jew livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun tal-inqas tliet (3) snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt). |
| --- | --- |

—

jew livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun tal-inqas tliet (3) snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt).

| — | Esperjenza professjonali: il-kandidati għandu jkollhom esperjenza professjonali (4) ta’ mill-inqas 15-il sena wara l-kisba tal-lawrja f’livell li għalih il-kwalifikazzjonijiet imsemmijin hawn fuq jagħtu ammissjoni. Mill-inqas ħames snin minn dik l-esperjenza professjonali għandhom ikunu f’qasam relevanti għal din il-pożizzjoni. |
| --- | --- |

—

Esperjenza professjonali: il-kandidati għandu jkollhom esperjenza professjonali (4) ta’ mill-inqas 15-il sena wara l-kisba tal-lawrja f’livell li għalih il-kwalifikazzjonijiet imsemmijin hawn fuq jagħtu ammissjoni. Mill-inqas ħames snin minn dik l-esperjenza professjonali għandhom ikunu f’qasam relevanti għal din il-pożizzjoni.

| — | Esperjenza maniġerjali: mill-inqas ħames snin tal-esperjenza professjonali wara l-kisba tal-lawrja għandhom ikunu miksuba f’funzjoni maniġerjali ta’ livell għoli (5). |
| --- | --- |

—

Esperjenza maniġerjali: mill-inqas ħames snin tal-esperjenza professjonali wara l-kisba tal-lawrja għandhom ikunu miksuba f’funzjoni maniġerjali ta’ livell għoli (5).

| — | Lingwi: il-kandidati għandu jkollhom għarfien sħiħ ta’ waħda mil-lingwi uffiċjali tal-Unjoni Ewropea (6) u għarfien sodisfaċenti ta’ lingwa oħra minn dawn il-lingwi uffiċjali; Matul l-intervista/intervisti panels tal-għażla ser jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista (jew parti minnha) issir f’din il-lingwa l-oħra. |
| --- | --- |

—

Lingwi: il-kandidati għandu jkollhom għarfien sħiħ ta’ waħda mil-lingwi uffiċjali tal-Unjoni Ewropea (6) u għarfien sodisfaċenti ta’ lingwa oħra minn dawn il-lingwi uffiċjali; Matul l-intervista/intervisti panels tal-għażla ser jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista (jew parti minnha) issir f’din il-lingwa l-oħra.

| — | Limitu tal-età: il-kandidati jridu jkunu jistgħu jlestu l-mandat sħiħ ta’ ħames (5) snin qabel ma jilħqu l-età tal-irtirar, mill-mument tal-għeluq tal-applikazzjoni. Għall-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tilħaq l-età ta’ 66 sena (ara l-Artikolu 47 tal-Kondizzjonijiet tal-Impjieg tal-Aġenti l-oħra tal-Unjoni Ewropea (7)). |
| --- | --- |

—

Limitu tal-età: il-kandidati jridu jkunu jistgħu jlestu l-mandat sħiħ ta’ ħames (5) snin qabel ma jilħqu l-età tal-irtirar, mill-mument tal-għeluq tal-applikazzjoni. Għall-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tilħaq l-età ta’ 66 sena (ara l-Artikolu 47 tal-Kondizzjonijiet tal-Impjieg tal-Aġenti l-oħra tal-Unjoni Ewropea (7)).

Barra minn hekk, il-kandidati għandhom ikunu ssodisfaw kwalunkwe obbligu impost mil-liġi li jikkonċerna s-servizz militari; jipproduċu referenzi xierqa tal-karattru dwar l-adegwatezza għat-twettiq tad-dmirijiet tagħhom u jkunu fiżikament b’saħħithom sabiex iwettqu d-dmirijiet tagħhom.

Għażla u ħatra

Id-Direttur ser jinħatar mill-Bord tat-Tmexxija taċ-Ċentru abbażi ta’ lista qasira pprovduta mill-Kummissjoni Ewropea.

Biex tistabbilixxi din il-lista qasira, il-Kummissjoni Ewropea torganizza għażla f’konformità mal-proċeduri tagħha ta’ għażla u reklutaġġ (ara d-Dokument rigward il-Politika dwar Uffiċjali Superjuri (8)).

Bħala parti mill-proċedura tal-għażla, il-Kummissjoni Ewropea tistabbilixxi panel ta’ preselezzjoni. Dan il-panel janalizza l-applikazzjonijiet kollha, jipproċedi bl-ewwel verifika tal-eliġibbiltà u jidentifika l-kandidati li jkollhom l-aħjar profil fid-dawl tal-kriterji tal-għażla imsemmijin hawn fuq, u li jistgħu jiġu mistiedna għal intervista mal-panel tal-preselezzjoni.

B’segwitu ta’ dawn l-intervisti, il-panel tal-preselezzjoni jfassal il-konklużjonijiet tiegħu u jipproponi lista ta’ kandidati għal intervisti ulterjuri mal-Kumitat Konsultattiv dwar Ħatriet (CCA) tal-Kummissjoni Ewropea. Filwaqt li jikkunsidra l-konklużjonijiet tal-panel ta’ preselezzjoni, is-CCA ser jiddeċiedi dwar il-kandidati li għandhom jiġu mistiedna għal intervista.

Il-kandidati li jkunu msejħa għal intervista mas-CCA jipparteċipaw għal ġurnata sħiħa f’ċentru ta’ valutazzjoni għal maniġment immexxi minn konsulenti esterni tar-reklutaġġ. Filwaqt li jqis ir-riżultati tal-intervista u r-rapport taċ-ċentru ta’ valutazzjoni, is-CCA jistabbilixxi lista qasira ta’ kandidati li jikkunsidra adatti biex jeżerċitaw il-funzjoni ta’ Direttur taċ-Ċentru.

Il-kandidati fuq il-lista qasira tas-CCA ser jiġu intervistati mill-Membru/Membri tal-Kummissjoni responsabbli mid-Direttorat-Ġenerali inkarigat mir-relazzjonijiet maċ-Ċentru (9).

B’segwitu ta’ dawn l-intervisti, il-Kummissjoni Ewropea tadotta lista qasira tal-kandidati l-aktar adatti, li tiġi kkomunikata lill-Bord tat-Tmexxija taċ-Ċentru. Dan tal-aħħar jista’ jiddeċiedi li jintervista l-kandidati qabel jaħtar id-Direttur minn fost il-kandidati fuq il-lista qasira tal-Kummissjoni. L-inklużjoni fuq il-lista l-qasira ma tiggarantixxix il-ħatra.

Jista’ jkun meħtieġ li l-kandidati jkollhom jagħmlu intervisti ulterjuri u/jew testijiet minbarra dawk indikati hawn fuq. Jistgħu jkunu meħtieġa wkoll li jagħmlu dikjarazzjoni quddiem il-kumitat/kumitati relevanti tal-Parlament Ewropew.

Sakemm issir l-approvazzjoni tas-sigurtà tal-persunal mill-Istat Membru kkonċernat u titlesta l-proċedura ta’ approvazzjoni flimkien mat-tgħarrif obbligatorju meħtieġ legalment mid-Direttorat tas-Sigurtà tal-Kummissjoni Ewropea, il-kandidat mhux se jkun jista’ jaċċessa l-informazzjoni klassifikata tal-UE (IKUE) fil-livell ta’ CONFIDENTIEL UE/EU CONFIDENTIAL jew ogħla minnu, u lanqas ma jkun jista’ jattendi laqgħat li fihom tali IKUE tkun qed tiġi diskussa.

Għal raġunijiet funzjonali u sabiex tkun kompluta l-proċedura tal-għażla malajr kemm jista’ jkun fl-interess tal-kandidati kif ukoll tal-aġenzija, il-proċedura tal-għażla ser issir prinċipalment bl-Ingliż u/jew bil-Franċiż (10).

Opportunitajiet indaqs

Il-Kummissjoni Ewropea u ċ-Ċentru japplikaw politika ta’ opportunitajiet indaqs u ta’ nondiskriminazzjoni f’konformità mal-Artikolu 1d tar-Regolamenti tal-Persunal (11).

Minħabba r-rappreżentanza baxxa tan-nisa fil-funzjonijiet maniġerjali, l-applikazzjonijiet min-nisa jintlaqgħu b’mod partikolari.

Kundizzjonijiet ta’ impjieg

Is-salarji u l-kundizzjonijiet ta’ impjieg huma stipulati fil-Kundizzjonijiet tal-Impjieg ta’ Aġenti Oħra.

Il-kandidat li jintgħażel ser jiġi reklutat miċ-Ċentru bħala Aġent Temporanju fil-grad AD 14. Il-kandidat ser jiġi kklassifikat skont it-tul tal-esperjenza professjonali preċedenti tiegħu fil-pass 1 jew il-pass 2 fi ħdan il-grad.

Il-kandidat ser jiġi maħtur għal mandat inizjali ta’ ħames snin, li possibbilment jista’ jiġi estiż għal perjodu massimu ta’ ħames snin f’konformità mar-Regolament li jistabbilixxi ċ-Ċentru, kif applikabbli fiż-żmien tal-estensjoni.

L-applikanti jenħtieġ li jinnotaw ir-rekwiżit skont il-Kundizzjonijiet tal-Impjieg tal-Aġenti l-Oħra għall-persunal il-ġdid kollu li għandu jtemm perjodu ta’ prova ta’ disa’ xhur b’suċċess.

Il-post tal-impjieg huwa l-Lussemburgu, fejn huwa bbażat iċ-Ċentru.

Indipendenza u dikjarazzjoni ta’ interessi

Qabel ma jassumi d-doveri tiegħu/tagħha, id-Direttur ser ikun mitlub jagħmel dikjarazzjoni ta’ impenn li ser jaġixxi b’mod indipendenti fl-interess pubbliku u dikjarazzjoni dwar kwalunkwe interess li jista’ jitqies ta’ preġudizzju għall-indipendenza tiegħu/tagħha.

Proċedura tal-applikazzjoni

Qabel tissottometti l-applikazzjoni tiegħek, inti jenħtieġ li tivverifika b’attenzjoni jekk tissodisfax r-rekwiżiti ta’ eliġibbiltà kollha (“Il-kandidati għandhom”), b’mod partikolari fir-rigward tat-tipi ta’ diplomi, l-esperjenza professjonali ta’ livell għoli kif ukoll il-kapaċità lingwistika meħtieġa. Jekk il-kandidat ma jissodisfax kwalunkwe wieħed mir-rekwiżiti ta’ eliġibbiltà jfisser li dan jiġi eskluż awtomatikament mill-proċedura tal-għażla.

Jekk trid tapplika, għandek tirreġistra permezz tal-Internet fuq is-sit web li ġej u ssegwi l-istruzzjonijiet li jikkonċernaw id-diversi stadji tal-proċedura:

https://ec.europa.eu/dgs/human-resources/seniormanagementvacancies/

Għandu jkollok indirizz email validu. Dan ser jintuża biex tiġi konfermata r-reġistrazzjoni tiegħek kif ukoll biex jibqa’ l-kuntatt miegħek matul l-istadji differenti tal-proċedura. Għaldaqstant, jekk jogħġbok żomm lill-Kummissjoni Ewropea informata dwar kwalunkwe tibdil fl-indirizz email tiegħek.

Biex timla l-applikazzjoni tiegħek, jeħtieġ li ttella’ CV f’format PDF u timla, online, ittra ta’ motivazzjoni (massimu ta’ 8 000 karattru). Is-CV u l-ittra ta’ motivazzjoni tiegħek jistgħu jintbagħtu bi kwalunkwe lingwa uffiċjali tal-Unjoni Ewropea.

Ladarba tkun lestejt ir-reġistrazzjoni online tiegħek, ser tirċievi ittra elettronika li tikkonferma li l-applikazzjoni tiegħek ġiet irreġistrata. Jekk ma tirċevix ittra ta’ konferma, l-applikazzjoni tiegħek ma tkunx ġiet irreġistrata!

Jekk jogħġbok innota li mhuwiex possibbli li timmonitorja l-progress tal-applikazzjoni tiegħek online. Ser tiġi kkuntattjat direttament mill-Kummissjoni Ewropea rigward l-istatus tal-applikazzjoni tiegħek.

Jekk teħtieġ iktar informazzjoni u/jew tiltaqa’ ma’ problemi tekniċi, jekk jogħġbok ibgħat email lil: HR-MANAGEMENT-ONLINE@ec.europa.eu

Data tal-għeluq

Id-data tal-għeluq għar-reġistrazzjoni hija l-25 ta’ Marzu 2021, f’12.00 nofsinhar, ħin ta’ Brussell, u wara din id-data ma jkunx iktar possibbli li tirreġistra.

Hija r-responsabbiltà tiegħek li timla r-reġistrazzjoni online tiegħek fil-ħin. Aħna nagħtuk parir biex ma tħallix għall-aħħar jiem biex tapplika, peress li traffiku tal-Internet qawwi jew problema fil-konnessjoni tal-Internet tiegħek jistgħu jwasslu biex ir-reġistrazzjoni online tiegħek tintemm qabel ma tlestiha, b’hekk tobbligak tirrepeti l-proċess kollu. Ladarba tintemm l-iskadenza għas-sottomissjoni tar-reġistrazzjonijiet, inti ma tkunx tista’ tintroduċi iktar data. Mhux ser jiġu aċċettati reġistrazzjonijiet li jaslu tard.

Informazzjoni importanti għall-kandidati

Il-kandidati huma mfakkra li x-xogħol tal-panels differenti tal-għażla huwa kunfidenzjali. Il-kandidati ma jistgħux jagħmlu kuntatt dirett jew indirett mal-membri individwali tagħhom u dan lanqas ma jista’ jsir f’isimhom minn xi ħaddieħor. Il-mistoqsijiet kollha għandhom jiġu indirizzati lis-segretarjat tal-panel relevanti.

Protezzjoni tad-data personali

Il-Kummissjoni tiżgura li d-data personali tal-kandidati tiġi proċessata f’konformità mar-Regolament (UE) 2018/1725 tal-Parlament Ewropew u tal-Kunsill (12). Dan japplika b’mod partikolari għall-kunfidenzjalità u għas-sigurtà ta’ tali data.

---

(1)  ĠU L 314, 7.12.1994, p. 1.

(2)  ĠU L 268, 10.11.1995, p. 1.

(3)  ĠU L 245, 29.9.2003, p. 13.

(4)  L-esperjenza professjonali titqies biss jekk tkun tirrappreżenta relazzjoni ta’ ħidma konkreta definita bħala ħidma ġenwina u reali, bi ħlas u bħala impjegat (kull tip ta’ kuntratt) jew fornitur ta’ servizz. L-attivitajiet professjonali li jkunu saru fuq bażi part-time għandhom jiġu kkalkulati pro rata, abbażi tal-perċentwali ċċertifikata ta’ sigħat full-time li jkunu nħadmu. Il-liv tal-maternità/tal-ġenituri/għall-adozzjoni, jitqies jekk ikun fil-qafas ta’ kuntratt ta’ xogħol. Id-dottorati (PhD) huma assimilati mal-esperjenza professjonali, anki meta mhux bi ħlas, iżda għal perjodu ta’ mhux aktar minn tliet snin, dment li d-dottorat ikun tlesta b’suċċess. Perjodu partikolari jista’ jingħadd darba biss.

(5)  Fil-curriculum vitae tagħhom, il-kandidati għandhom jindikaw b’mod ċar x’tip ta’ esperjenza maniġerjali nkisbet għas-snin kollha: (1) it-titolu u r-rwol tal-pożizzjonijiet maniġerjali li kellhom; (2) in-numru ta’ persunal issorveljat f’dawn il-pożizzjonijiet; (3) id-daqs tal-baġits ġestiti; (4) in-numru ta’ livelli ġerarkiċi superjuri u inferjuri; u (5) in-numru ta’ pari.

(6)  https://europa.eu/european-union/about-eu/eu-languages_en

(7)  https://eur-lex.europa.eu/legal-content/MT/TXT/PDF/?uri=CELEX:01962R0031-20210101

(8)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(9)  Sakemm il-Membru tal-Kummissjoni kkonċernat, f’konformità mad-Deċiżjoni tal-Kummissjoni tal-5 ta’ Diċembru 2007 (PV(2007) 1811), ma jkunx iddelega dan il-kompitu lil Membru ieħor tal-Kummissjoni.

(10)  Il-panels tal-għażla ser jiżguraw li ma jingħata l-ebda vantaġġ mhux dovut lil kelliema nattivi ta’ dawn il-lingwi.

(11)  https://eur-lex.europa.eu/legal-content/MT/TXT/PDF/?uri=CELEX:01962R0031-20210101

(12)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---